REPUBLIKA HRVATSKA

VUKOVARSKO-SRIJEMSKA ŽUPANIJA

OPĆINA TOMPOJEVCI

OPĆINSKO VIJEĆE

Tompojevci, 4. prosinca 2017. godine

**Z A P I S N I K**

 s 4. sjednice Općinskog vijeća Općine Tompojevci, održane u prostorijama Ureda Općine Tompojevci, A.G. Matoša 1, Tompojevci, dana 4. prosinca 2017. godine s početkom u 17,00 sati.

 **Sjednici su nazočni članovi Općinskog vijeća Općine Tompojevci**

1. Dubravko Martić - predsjednik
2. Tomislav Panenić
3. Amalija Lovrić
4. Dejan Ljikar
5. Damir Tkalec
6. Zdravko Galović
7. Zlatko Potočki
8. Ivan Štefanac
9. Jelena Kovačević
10. Tatjana Penavić

**Odsutni:**

1. Bernadica Sitaš, član Općinskog vijeća

2. Danijel Račman, član Općinskog vijeća

3. Marko Romić - predsjednik Savjeta mladih

**Osim članova Općinskog vijeća, sjednici su nazočni:**

1. Zdravko Zvonarić – Općinski načelnik
2. Kristina Kovačić - zamjenica Općinskog načelnika
3. Slavko Ždinjak – zamjenik općinskog načelnika iz reda pripadnika rusinske nacionalne manjine
4. Kata Cvitković – pročelnica JUO
5. Marija Filipović, računovodstveni referent

Predsjednik Općinskog vijeća pozdravlja nazočne, utvrđuje kvorum ( nazočno 10 od 12 vijećnika) i predlaže dnevni red:

1. Usvajanje skraćenog zapisnika s prošle sjednice Općinskog vijeća.

2. Prijedlog i donošenje:

1. izmjena i dopuna Programa gradnje objekata i uređaja komunalne infrastrukture u 2017. god.,,
2. izmjena i dopuna Programa održavanja objekata i uređaja komunalne infrastrukture u 2017. god.
3. izmjena i dopuna Programa utroška sredstava šumskog doprinosa za 2017. godinu,
4. izmjena i dopuna Programa utroška sredstva od naknade za zadržavanje nezakonito izgrađenih zgrada u prostoru za 2017. godinu
5. izmjena i dopuna Programa socijalne skrbi za 2017. godinu.
6. izmjena i dopuna Programa korištenja sredstava ostvarenih od prodaje, zakupa i dugogodišnjeg zakupa poljoprivrednog zemljišta u vlasništvu RH za 2017. god.

3. Prijedlog izmjena i dopuna Proračuna Općine Tompojevci za 2017. godinu i projekcije za 2018. i

 2019. g.

4. Prijedlog Odluke o odabiru najpovoljnijeg ponuditelja za održavanje javne rasvjete na području

 Općine Tompojevci.

5. Prijedlog Odluke o izboru najpovoljnije ponude za zakup poljoprivrednog zemljišta u vlasništvu

 Općine Tompojevci.

6. Prijedlog Odluke o izmjenama Odluke o Općinskim porezima Općine Tompojevci

7. Prijedlog Odluke o novčanoj pomoći za svako novorođeno dijete u obitelji.

8. Pitanja i prijedlozi.

Predloženi dnevni red dat na glasovanje, te je isti jednoglasno prihvaćen.

**Točka 1.**

*Usvajanje zapisnika s prošle sjednice Općinskog vijeća*

**Zapisnik s prošle sjednice Općinskog vijeća usvojen jednoglasno.**

*Tomislav Panenić* predlaže da se točka 2. i točka 3. objedine u zajedničku raspravu.

Prijedlog prihvaćen jednoglasno**.**

**Točka 2. i 3.**

*Prijedlog i donošenje:*

1. *izmjena i dopuna Programa gradnje objekata i uređaja komunalne infrastrukture u 2017. god.,,*
2. *izmjena i dopuna Programa održavanja objekata i uređaja komunalne infrastrukture u 2017. god.*
3. *izmjena i dopuna Programa utroška sredstava šumskog doprinosa za 2017. godinu,*
4. *izmjena i dopuna Programa utroška sredstva od naknade za zadržavanje nezakonito izgrađenih zgrada u prostoru za 2017. godinu*
5. *izmjena i dopuna Programa socijalne skrbi za 2017. godinu.*
6. *izmjena i dopuna Programa korištenja sredstava ostvarenih od prodaje, zakupa i dugogodišnjeg zakupa poljoprivrednog zemljišta u vlasništvu RH za 2017. god.*

*Prijedlog izmjena i dopuna Proračuna Općine Tompojevci za 2017. godinu i projekcije za 2018. i 2019.*

Predsjednik vijeća daje riječ Kati Cvitković.

*Kata Cvitković* - pod ovom točkom dnevnog reda predložene su izmjene i dopune sljedećih Programa.

1. u izmjenama Programa gradnje objekata i uređaja komunalne infrastrukture za 2017. godinu, predviđena je izgradnja priključka na vodovodnu mrežu ( pravoslavno groblje Čakovci i Mikluševci, izrada projektne dokumentacije za rekonstrukciju vodovodne mreže u naselju Mikluševci i Čakovci sa spojnim cjevovodom za naselje Tompojevci i Bokšić, te rekonstrukcija nerazvrstanih cesta. Sredstva su povećana sa 508.600,00 kn na 1.158.210,00 kn.
2. u izmjenama Programa održavanja objekata komunalne infrastrukture u 2017. godini predviđeno je održavanje javnih površina i groblja, nerazvrstanih cesta i javne rasvjete. Program je povećan sa 650.450,00 kn na 1.071.934,00 kn.
3. U izmjenama Programa utroška sredstava šumskog doprinosa za 2017. godinu, planirana visina sredstava šumskog doprinosa ostala su ista i iznose 70.000,00 kn. Prijedlog je da se kroz Program gradnje objekata i uređaja komunalne infrastrukture za 2017. godinu ta sredstva usmjere za nabavu opreme za mrtvačnice, priključak na vodovodnu mrežu pravoslavnog groblja u Mikluševcima i Čakovcima, te rekonstrukciju nerazvrstanih cesta.
4. Izmjenom Programa utroška sredstava naknade za zadržavanje nezakonito izgrađene zgrade u prostoru za 2017. planiraju se sredstava na temelju uplaćenog iznosa sredstava naknade za zadržavanje nezakonito izgrađene zgrade u prostoru u iznosu od 25.000,00 kuna umjesto dosadašnjih 5.000,00 kn. Sredstva će se utrošiti kroz Program gradnje objekata i uređaja komunalne infrastrukture za rekonstrukciju nerazvrstanih cesta.
5. Ovim izmjenama Programa socijalne skrbi, utvrđuju se prava i oblici pomoći socijalne skrbi, uvjeti i način ostvarivanja te korisnici socijalne skrbi. Planirana vrijednost programa povećana je sa 110.360,00 kn na 110.950,00 kuna ( povećanje i smanjenje objašnjeno po stavkama).
6. Izmjenama Programa korištenja sredstava ostvarenih od prodaje, zakupa i dugogodišnjeg zakupa poljoprivrednog zemljišta u vlasništvu RH se određuju uvjeti i način korištenja sredstava ostvarenih od prodaje, zakupa i dugogodišnjeg zakupa poljoprivrednog zemljišta. Planirana sredstva su ostala u istom iznosu od 749.500,00 kuna a raspoređuju se po namjenama u pet točaka (pojašnjeno po točkama).

Nakon završenog izlaganja pod točkom 2. predsjednik vijeća daje riječ Mariji Filipović.

*Marija Filipović* - kod izmjena i dopuna proračuna općine za 2017. godinu došlo je do povećanja prihoda i rashoda za 508.059,00 kuna, pa on iznosi 6.068.509,00 kuna. Kod prihoda smanjili su se porezni prihodi za 84.000,00 kn, a pomoći su se povećale za 541.609,00 kn ( sredstva ministarstva graditeljstva, ministarstva regionalnog razvoja i hrvatskog zavoda za zapošljavanje). Prihodi od imovine su se povećali za 34.600,00 kn i iznose 798.100,00 kn, prihodi od administrativnih pristojbi su se povećala za 8.470,00 kn, ostali prihodi iznose 7.090,00 kn ( povrat od nezavisne liste vijećnika), prihodi od nefinancijske imovine povećali su se za 290,00 kn (prodaja rashodovane imovine). Rashodi za zaposlene povećali su se zbog upošljavanja javnih radova, upošljavanja zamjenice Općinskog načelnika ( na pola radnog vremena), te planiranih sredstava za dva djelatnika koja će biti uposlena na programu „Zaželi“. Materijalni rashodi su se smanjili za 98.872,00 kn, najveća stavka smanjenja odnosi se kompostere ( nije bilo natječaja). Ostali rashodi povećani su za 31.385,00 kn (planirana sredstva za udrugu potrošača, LAG-u povećana članarina sa 5.000,00 na 15.000,00 kn, povećana sredstva za plaću tete u predškoli). Rashodi za nabavu nefinancijske imovine povećani su za 419.650,00 kn ( rekonstrukcija cesta, projektna dokumentacija za vodovodnu mrežu). Plan razvojnih programa izmijenjen je u skladu s izmjenama i dopunama proračuna.

Predsjednik otvara raspravu.

**Općinsko vijeće, je bez rasprave, jednoglasno sa 10 glasova „ZA“ usvojilo:**

* **izmjene i dopune Programa gradnje objekata i uređaja komunalne infrastrukture u 2017. god.,,**
* **izmjene i dopune Programa održavanja objekata i uređaja komunalne infrastrukture u 2017. god.**
* **izmjene i dopune Programa utroška sredstava šumskog doprinosa za 2017. godinu,**
* **izmjene i dopune Programa utroška sredstva od naknade za zadržavanje nezakonito izgrađenih zgrada u prostoru za 2017. godinu**
* **izmjene i dopune Programa socijalne skrbi za 2017. godinu.**
* **izmjene i dopune Programa korištenja sredstava ostvarenih od prodaje, zakupa i dugogodišnjeg zakupa poljoprivrednog zemljišta u vlasništvu RH za 2017. god.**
* **izmjene i dopune Proračuna Općine Tompojevci za 2017. godinu i projekcije za 2018. i 2019. g.**

**Točka 4.**

*Prijedlog Odluke o odabiru najpovoljnijeg ponuditelja za održavanje javne rasvjete na području Općine Tompojevci*

Predsjednik vijeća daje riječ Kati Cvitković.

*Kata Cvitković* - Po provedenom postupku ograničenog prikupljanja ponuda za održavanje javne rasvjete na području Općine Tompojevci za razdoblje od dvije godine, s traženjem za dostavu ponude od pet ponuditelja, u otvorenom roku pristigle su dvije ponude (BALIĆ ELEKTRO, obrt za elektroinženjering, vl. Dražen Balić, Nova 5, Lovas sa iznosom ponude od 10.524,00 kn i ELEKTRO ČOP d.o.o., Bana J. Šokčevića 2, 32 270 Županja sa iznosom ponude od 6.666,25 kn). Sukladno kriteriju za odabir ponude (najniža cijena), najpovoljnijom ponudom ocijenjena je ponuda ponuditelja ELEKTRO ČOP d.o.o ., Bana J. Šokčevića 2, 32270 Županja, te se predlaže Općinskom vijeću da se isti odabere, kao najpovoljniji ponuditelj za održavanje javne rasvjete na području Općine Tompojevci.

*Općinski načelnik* - ugovor se sklapa na dvije godine, kad ističe i garancija na led žarulje.

Predsjednik otvara raspravu.

*Tomislav Panenić* - da li se iznos odnosi na godinu ili po stavkama.

*Kata Cvitković* - ukupni iznos je zbir stavki iz troškovnika.

Nakon zaključene rasprave Općinsko vijeće je jednoglasno sa 10 glasova „ZA“ donijelo:

**Odluku o odabiru najpovoljnijeg ponuditelja za održavanje javne rasvjete na području Općine Tompojevci**

**Točka 5.**

*Prijedlog Odluke o izboru najpovoljnije ponude za zakup poljoprivrednog zemljišta u vlasništvu Općine Tompojevci*

Predsjednik vijeća daje riječ Kati Cvitković.

*Kata Cvitković -* Na raspisani natječaj pristiglo je 11 ponuda, a pravo sudjelovanja na natječaj imali su OPG-i s područja Općine Tompojevci. Predlaže se sklapanje Ugovor s najpovoljnijim ponuditeljima na rok od 5 godina. Ukupna zakupnina na godišnjoj razini iznosi 24.891,00 kn za jednu kalendarsku godinu i plaća se za prvu godinu prilikom sklapanja ugovora o zakupu, a ostale godine zakupa, najkasnije do 31.10. tekuće godine za narednu godinu. Na dvije kč. prijavile su se fizičke osobe, pa kako nije bilo drugih prijava predlaže se da se s njima također sklopi ugovor bez obzira što nisu OPG.

Predsjednik otvara raspravu.

*Damir Tkalec* - predlaže da se stavi u ugovor ukoliko ne plati da mu se oduzme zemlja.

*Tomislav Panenić* - zakupnina se zato plaća prilikom potpisa ugovora, a kasnije do 31.10. Po novom Zakonu o poljoprivrednom zemljištu porezna više neće određivati početne cijene, već će se morati uzeti sudskog vještaka.

*Općinski načelnik* - pokazalo se da je početna cijena prihvatljiva.

Nakon zaključene rasprave Općinsko vijeće je jednoglasno sa 10 glasova „ZA“ donijelo:

**Odluku o izboru najpovoljnije ponude za zakup poljoprivrednog zemljišta u vlasništvu Općine Tompojevci**

**Točka 6.**

*Prijedlog Odluke o izmjenama Odluke o Općinskim porezima Općine Tompojevci*

Predsjednik vijeća daje riječ Kati Cvitković.

*Kata Cvitković* - odluku o općinskim porezima Općine Tompojevci treba uskladiti sa izmjenom Zakona o lokalnim porezima na način da se iz članka 2. iste briše dosadašnji navod o porezu na nekretnine kao općinskom porezu. Isto tako sve ostale odredbe koje se odnose na navedeni porez.

Predsjednik otvara raspravu.

*Tomislav Panenić* - poreza na nekretnine neće biti. Treba razmišljati da se prikupe sredstva za objekte u kojima ljudi više ne žive kroz nadopunu ove odluke (ti objekti predstavljaju kuće za odmor).

Zdravko Galović - kuće koje se urušavaju predstavljaju problem, a i održavanje ispred tih kuća. Treba nam komunalni redar.

*Kata Cvitković* - za sve kuće, osim onih koje su u ruševnom stanju, obračunava se komunalna naknada.

*Damir Tkalec* - ako vlasnik plaća komunalnu naknadu, to mu je već dovoljno.

*Amalija Lovrić* - jel mi možemo to mijenjati u odluci.

*Kata Cvitković* - što se tiče poreza na kuće za odmor obračunava porezna uprava na temelju zahtjeva vlasnika kuće. Općina donosi odluku o vrstama poreza, a ne o namjeni objekta.

Općinski načelnik - mi pričamo tko održava te kuće, pa općina održava putem javnih radova.

*Tatjana Penavić* - kako naplatiti srbima koji nisu tu, a mi hrvati koji imamo svoju djedovinu mi ćemo plaćati. Nama treba komunalni redar i iznosi problem pražnjenja septičkih jama.

Nakon zaključene rasprave Općinsko vijeće je jednoglasno sa 10 glasova „ZA“ donijelo:

**Odluku o izmjenama Odluke o Općinskim porezima Općine Tompojevci.**

**Točka 7.**

*Prijedlog Odluke o novčanoj pomoći za svako novorođeno dijete u obitelji*

Predsjednik vijeća daje riječ Kati Cvitković.

*Kata Cvitković* - visina naknade za svako novorođeno dijete iznosi 1.500,00 kn po sada važećoj odluci. Prijedlog je da se ta pomoć poveća na 2.000,00 kn za prvo i drugo dijete, te 2.500,00 kn za treće i svako daljnje novorođeno dijete. Pravo na novčanu pomoć imaju roditelji s prebivalištem i boravištem na području Općine Tompojevci, a u članku 6. su navedeni dokumenti koji se moraju priložiti uz zahtjev. Općinski načelnik donosi odluku u roku 30 dana o odobravanju ili ne odobravanju novčane pomoći.

Predsjednik otvara raspravu.

*Damir Tkalec* - osobno smatram da su iznosi novčane pomoći mali, da bi trebalo povećati, ali ako drugi misle da je to dovoljno podržati ću odluku.

Nakon zaključene rasprave Općinsko vijeće je jednoglasno sa 10 glasova „ZA“ donijelo:

**Odluku o novčanoj pomoći za svako novorođeno dijete u obitelji**

**Točka 8.**

*Pitanja i prijedlozi*

*Tatjana Penavić* - da li će se nogostupi raditi kaka smo razgovarali ispred Markove kuće ( cesta je viša, staza je u rupi). To nema smisla. Ja vas molim da prekinete radove. Napravite kako treba ili ću ja napraviti sama.

*Općinski načelnik* - ja i Tomislav smo išli mjeriti. Po projektu je predviđeno da se staze naprave (poprave rupe), nije predviđeno niveliranje terena. To je onda drugi projekt ukoliko će ići niveliranje. Sada ćemo od Garvana iznivelirati prema cesti.

*Tomislav Panenić* - išli smo mjeriti gdje se treba napraviti, a ne visina staze.

*Zlatko Potočki* - napravili ste cestu, a niste napravili kanale. Po ovom pitanju otvara se rasprava u koju se uključuje Tomislav Panenić, Tatjana Penavić, općinski načelnik, predsjednik vijeća (raspravljalo se o potrebi kopanja kanala i oštećenju kuća). Na kraju rasprave Zlatko Potočki je postavio pitanje u vezi 4 lampe koje ne gore dolje u Mikluševcima i da se riješi Grabovački put (treba biti širine 14-16 m, a na mjestima sada iznosi 2m).

Zapisnik vodila Predsjednik Općinskog vijeća

Kata Cvitković Dubravko Martić